Diari Oficial de la Generalitat Valenciana


Sumari del DOGV 3987, del 26-04-2001 (2001/3551)

RESOLUCIÓ de 21 de març de 2001, de la Direcció General de Pesca i Comercialització Agrària, per la qual s'autoritza Industrias Pesqueras Balmar, SA, a instal·lar un establiment de granja marina al terme municipal d'Altea (Alacant).
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/3551


Data del document
:   21-03-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Altea
    * empresa privada
    * piscicultura

RESOLUCIÓ de 21 de març de 2001, de la Direcció General de Pesca i Comercialització Agrària, per la qual s'autoritza Industrias Pesqueras Balmar, SA, a instal·lar un establiment de granja marina al terme municipal d'Altea (Alacant). [2001/3551]
  
Vist l'expedient instruït a instàncies del Sr. José Martínez Riera en representació d'Industrias Pesqueras Balmar, SA, sobre una sol·licitud d'autorització administrativa per a la instal·lació d'un establiment de granja marina a terrenys de domini públic marítim terrestre enfront del terme municipal d'Altea (Alacant), d'acord amb la resolució de concessió d'ocupació de domini públic amb data 6 de febrer de 2001, del Ministeri de Medi Ambient, aquesta Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina a terrenys de domini públic marítim terrestre amb una concessió de 98.800 metres quadrats de superfície de fons marins enfront del terme municipal d'Altea (Alacant), definits per un quadrilàter amb les coordenades següents:
  
A: 38º36,90'N 00º00,31'E
  
B: 38º36,94'N 00º00,56'E
  
C: 38º36,76'N 00º00,36'E
  
D: 38º36,80'N 00º00,61'E
  
i d'acord amb les condicions que se citen en l'informe d'1 de desembre de 2000, acceptat per l'interessat el 27 de desembre de 2000.
  
Segon
  
L'establiment comprendrà la instal·lació de 12 gàbies flotants de 16 metres de diàmetre i 4 gàbies de 5,5 metres de diàmetre, amb una ocupació de 98.800 metres quadrats. El disseny de les gàbies, com també el sistema d'ancoratge, serà segons s'especifica en el projecte visat núm. GN-20/99, amb data 30 de març de 1999. Caldrà informar la Conselleria d'Agricultura, Pesca i Alimentacio de qualsevol variació del projecte que es produïsca durant la realització inicial o modificacions futures, a fi d'aconseguir l'autorització corresponent.
  
Tercer
  
En l'establiment piscícola, del tipus granja marina, segons allò que s'estableix en l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu de les espècies següents: orada (Sparus sp.) i llobarro (Dicentrarchus labrax). La capacitat màxima de producció serà de 136 tones d'orada i 105 tones de llobarro
  
Quart
  
S'hi compliran las condicions i prescripcions de les resolucions següents:
  
- Resolució de 8 d'agost de 2000, de la Conselleria de Medi Ambient, de declaració d'impacte ambiental.
  
- Resolució de 6 de febrer de 2001, del Ministeri de Medi Ambient, de concessió d'ocupació de domini públic marítim terrestre.
  
Cinqué
  
Aquesta autorització tindrà vigència mentre no es produïsca la paralització de l'activitat sense causa justificada a judici dels serveis tècnics de la Conselleria d'Agricultura Pesca i Alimentació, o l'extinció de les autoritzacions emeses per mitjà de les resolucions esmentades en l'apartat quart d'aquesta resolució.
  
. Les obres d'instal·lació s'hauran de concloure, i l'establiment haurà d'estar en funcionament normal, en un termini màxim de 15 mesos a partir d'aquesta resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació sobre això s'haurà de comunicat a la Conselleria d'Agricultura, Pesca i Alimentació.
  
Seté
  
L'inici i l'acabament de les obres es comunicarà als serveis territorials de la Conselleria d'Agricultura, Pesca i Alimentació; per iniciar l'explotació caldrà la inspecció prèvia de les instal·lacions per part dels serveis tècnics de la Conselleria.
  
Vuité
  
Els organismes competents podran inspeccionar la marxa de les obres que s'hi realitzen i el funcionament de l'establiment, i el titular queda obligat a franquejar l'entrada als inspectors i tècnics corresponents.
  
Nové
  
L'incompliment de les normes que s'estableixen ací se sancionaran administrativament d'acord amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
Deu
  
L'empresa Industrias Pesqueras Balmar, SA, queda registrada amb el número 021 d'establiments de cultius marins, d'acord amb allò que s'estableix en l'article 55 de la Llei 9/1998, de 15 de desembre, de la Generalitat Valenciana.
  
Onze
  
Aquest establiment s'ajustarà a allò que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment, indicant-ne la finalitat.
  
d) Els canvis de domicili o raó social i del número d'identificació social.
  
Aquesta resolució no posa fi a la via administrativa, y contra aquesta es podrà interposar un recurs d'alçada davant la consellera d'Agricultura, Pesca i Alimentació, en el termini d'un mes comptador des de l'endemà de la notificació d'aquesta resolució, d'acord amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.